A Tavaszi Udvar

A Tavaszi Udvar talán a legnépesebb Miami városában, olyan changelingek gyűjtőhelye, akik visszatérve a halandó világba mindent megtesznek annak érdekében, hogy minél jobban visszacsatlakoznnak annak hétköznapjaiba. Törött lelkek, akik gyógyulásra vágynak, és arra, hogy minél távolabb kerüljenek a szörnyű emlékeiktől és a Tündérektől. Ez persze nem jelenti, hogy teljesen elhatárolják magukat a természetfelettitől (erre nem is lennének képesek, hiszen ők is függnek a Glamourtól), de a Tündérek ellen való küzdelemből igyekeznek kimaradni, miközben elutasítják, a rejtőzködést is. Próbálnak olyan életet élni, mint elrablásuk előtt, miközben kihasználják új, természetfeletti adottságaikat saját céljaikhoz.

## Tagság

Az Udvar tagjai többnyire a halandók életét élik. Iskolába járnak, van saját munkájuk, saját egzisztenciájuk az Uradalmon kívül, sőt, többjüknek még halandó családja is akad. Sokfélék, sok élethelyzettel, de abban mind megegyeznek, hogy az Arcadiaban eltöltött borzalmas idők miatt nekik jár a kárpótlás a világ részéről. Elveszik azt, ami kell nekik, de persze nem erőszakkal, hanem trükkel és a Tündér világból nyert karizmájukkal. Életcéljuk, hogy minél békésebb és kényelmesebb életet élhessenek, és ne kelljen többet a megaláztatásra, a páni félelemre vagy a menekülésre gondolniuk.

Az Uradalomban nekik jutott a szerep, hogy összetartsák a közösséget, amely sok nehéz esetet is magába foglal, hisz sok changeling nem osztja a Tavaszi Udvar nézeteit. Bálokat és partikat szerveznek, odafigyelnek azokra akik szükséget szenvednek, vagy azokra, akik frissen menekültek a Mások karmai közül. Az ő feladatuk minél több sorstársukkal elfeledtetni Arcadia borzalmait.

A Tavaszi Udvar az összes közül a legkevésbé szervezett. Tagjai élik az életüket, és azon kívül, hogy közösen járják a miamii éjszakát és közös bálokat szerveznek olykor, többynire a saját életükkel vannak elfoglalva. Ha mégis döntést kell hozni bizonyos helyzetben, vagy vitás ügyeket kell intézni (ne adj' Isten egyként kell fellépni vészhelyzetben), akkor a **Belső Kör** tagjaihoz fordulnak. E zártkörű csoport foglalja magában az udvar legbefolyásosabb és legnépszerűbb tagjait, és közülük kerül ki a mindenkori Tavaszi uralkodó is. A Belső Kör exkluzív klub, ahova a Kör egy tagjának meghívása által lehet bekerülni. Egy meghívó ebbe a társaságba a legtöbb Tavaszi Udvaronc dédelgetett álma.

**A Belső kör tagjai:**

* **Pompa,** a Tavasz Királya
* **Antonius**
* **Madame Donatella**
* **Gunivere Younger**

## Területei

Miamiban a Tavaszi Udvar rendelkezik a legnagyobb "felségterülettel", ha lehet így fogalmazni. Fennhatósága alá tartozik a város legtöbb jónevű szórakozóhelyes és bárja, különös tekintettel a Miami Beach térségére. Ezek közül a legtöbb természetesen a halandók előtt is nyitva áll, de az Udvar törzshelye, az **Ignus** névre hallgató bár csak az Uradalom tagjai (valójában a Tavaszi udvar barátai) számára látogatható.

### Ignus

Egy sajátos changeling bár a Miami Beachen, amely nevét egy őrült changelingről kapta, aki 20 éve megpróbálta felgyújtani a környéket, de a Nyári Udvar fogjul ejtette egy tartályban. Ignus azóta ebben a tartályban szunnyad, a tavaszi udvar pedig afféle kuriózumként kihelyezte őt a bár közepére. Az Udvar barátai számára nyitva áll a bár ajtaja, viszont halandók ide csak nagyon indokolt esetben léphetnek be.

### A Riverside

Az Udvar főhadiszállása, és egyben Miami egyik legmenőbb szórakozóhelye. A Miami-folyó partján álló hatalmas épület szinte minden este nyitva áll az exkluzív szórakozásra vágyók előtt, neonfényei már messziről látszanak a városban. Az emeleten található a Tavasz Királyának irodája, illetve egy exkluzív klub a Belső Kör tagjainak.